2AA Insekter. 



N. Erichsonii, der er funden forskellige Steder i Europa og 

 Nordamerika, hører i Almindelighed til de »sjældne« Arter, men er 

 mærkelig ved, at den undertiden optræder i meget stort Antal og 

 da kan anrette betydelig Skade. Den er her i Landet kun funden 

 ved Skodsborg 1832 samt i Almindingen paa Bornholm i Aarene 

 J839 — 47. Sidstnævnte Sted optraadte den i uhyre Mængde og 

 gjorde megen Skade i de daværende Lærkebevoksninger, der ialt 

 udgjorde 120 Tdr. Ld., deraf i ren Bestand 100 Tdr. Larverne be- 

 mærkedes forste Gang i 1839 paa et mindre Antal Lærke, men 

 allerede i 1840 havde de bredt sig saa stærkt, at næsten Halvdelen 

 af Lærkene var afnaalede, og i 1841 skaanedes — paa de yngste 

 nær — næsten ikke en eneste Lærk. I 1842 og 43 var Angrebet 

 omtrent som i 1841. Torke og Kulde satte Insektet noget tilbage 

 i 1844; i 1845 var Angrebet omtrent som »forrige Aar« (1843?) og 

 i 1846 var det værre end nogensinde for. Efterhaanden gik talrige 

 Lærke ud; efter flere Aars gentagen Afnaaling døde Træerne, Af- 

 naaling mere end 2 — 3 Aar i Træk kunde de i Reglen ikke taale; 

 ældre Træer var mere ømfindlige end yngre. I 1847 optraadte 

 Insektet fremdeles meget voldsomt og angreb ogsaa de allermindste 

 Lærke, som hidtil var gaaede fri. Men i 1848 var det som med 

 ét Slag fuldstændig forsvundet og man begyndte at fatte Haab om, 

 at Skoven endnu, trods de Tab den havde lidt, kunde slutte sig 

 igen; men saa vidt det af de sparsomme Efterretninger fra senere 

 Aar kan skonnes, havde Lærkeskoven dog faaet et uhelbredeligt 

 Knæk, Træernes Sundhed havde lidt for meget ^. 



Et saa voldsomt mangeaarigt Angreb af denne Bladhveps 

 kendes næppe fra noget andet Sted i Verden; overhovedet hører det 

 jo til Sjældenhederne, at et skadeligt Insekt raser saa mange Aar i 

 Træk paa ét Sted. Hvepsen er vel enkelte Gange optraadt ret talrig 

 forskellige Steder i Europa, men uden at komme til at spille nogen 

 videre Rolle, saaledes i 1838 og 39 i Holsten, hvor den overalt 



^ Foruden de ovennævnte to Steder er Nem. Erichsonii maaske optraadt paa 

 Odsherred Distrikt. I en (utrykt) Skrivelse af 21. Juli 1827 indberetter Skovrideren 

 paa dette Distrikt, at der i Anneberg Skov af »en Del Orme« (som Brevskriveren 

 antager for Tortrix viridand) er anrettet betydelig Skade paa den derværende Lærke- 

 plantning; »den storste Mængde« af Lærkene havde mistet Naalene. Samme optraadte 

 ogsaa i 1828 men ikke 1829. Det har sandsynligvis været nærværende Art elier 

 maaske foregaaende. 



